สเปซออดิที

"สเปซออดิที" () เป็นเพลงร็อกที่แต่งโดยเดวิด โบอี วางจำหน่ายเป็นซิงเกิลในปี ค.ศ. 1969  อยู่ในอัลบั้มที่สอง "เดวิด โบอี" ของโบอี และประสพความสำเร็จจนเมื่อต้นสังกัดผลิตอัลบั้มนี้วางตลาดอีกครั้งในปี 1972 ได้เปลี่ยนชื่ออัลบั้มเป็น "สเปซออดิที" ตามชื่อเพลง

เนื้อเพลงกล่าวถึงนักบินอวกาศชื่อ "เมเจอร์ ทอม" (พันตรีทอม) ที่การสื่อสารระหว่างยานอวกาศกับสถานีควบคุมขัดข้อง จนหลุดออกจากวงโคจร และกำลังล่องลอยสู่ห้วงอวกาศ มีเนื้อหาล้อเลียนความล้มเหลวของโครงการสำรวจอวกาศของสหราชอาณาจักร และภาพยนตร์เรื่อง 2001 สเปซโอดิสซี ของสแตนลีย์ คูบริก ที่ออกฉายก่อนหน้านั้น  ซิงเกิลวางจำหน่ายครั้งแรกในเดือนกรกฎาคม ค.ศ. 1969 ในช่วงเวลาใกล้เคียงกับการสำรวจดวงจันทร์ของอะพอลโล 11  จากเนื้อหาของเพลง ทำให้บีบีซีไม่ยอมอากาศเพลงนี้ทางรายการวิทยุจนกระทั่งยานอะพอลโล 11 เดินทางกลับมาถึงโลกก่อน Bowie @ The Beeb (2001)  ในปี ค.ศ. 2009 ซิงเกิลนี้ได้ออกวางตลาดอีกครั้ง โดยเป็นส่วนหนึ่งของการฉลองครบรอบปีที่ 40 ของโครงการอะพอลโล 11

ตัวละคร "พันตรีทอม" จากเพลงนี้ยังปรากฏอยู่ในเพลงภาคต่อของโบอีอีกสองเพลง คือ Ashes to Ashes ในปี 1980 และ Hallo Spaceboy ในปี 1995

ในเดือนพฤษภาคม 2013 เพลงนี้เป็นที่กล่าวถึงอีกครั้ง จากคลิปวิดีโอที่อัปโหลดและเผยแพร่ผ่านบัญชีทวิตเตอร์และยูทูบของคริส แฮตฟิลด์ http://www.youtube.com/watch?v=KaOC9danxNo นักบินอวกาศคนแรกของแคนาดา ซึ่งร้องและเล่นกีตาร์เพลงนี้ขณะอยู่บนสถานีอวกาศนานาชาติ http://www.forbes.com/sites/alexknapp/2013/05/13/astronaut-chris-hadfield-sings-david-bowie-as-he-departs-the-international-space-station/ และอัปโหลดขึ้นขณะแฮดฟิลด์กำลังเดินทางกลับสู่ผิวโลกด้วยยานโซยูซ  เชื่อว่าคลิปวิดีโอฉบับของแฮดฟิลด์ถือว่าเป็นมิวสิกวิดีโอเพลงแรกที่ถ่ายทำในอวกาศ  เพลงนี้ยังใช้เป็นเพลงประกอบภาพยนตร์เรื่อง ชีวิตพิศวงของวอลเตอร์ มิตตี้ นำแสดงโดยเบน สติลเลอร์ ในปีเดียวกันhttp://www.allmusic.com/album/the-secret-life-of-walter-mitty-original-motion-picture-soundtrack-mw0002596955

อ้างอิง

หมวดหมู่:ซิงเกิลในปี พ.ศ. 2512
หมวดหมู่:ซิงเกิลในปี พ.ศ. 2516
หมวดหมู่:ซิงเกิลในปี พ.ศ. 2518
หมวดหมู่:เพลงของเดวิด โบอี
หมวดหมู่:ผลงานในปี พ.ศ. 2512
หมวดหมู่:ซิงเกิลอันดับ 1 ในชาร์ตซิงเกิลแห่งสหราชอาณาจักร